
REFERAT
Privind  rectificarea suprafeţei de teren înscrisă în CF nr.407138 Timişoara cu nr.topo 505/2/2/a, atribuită în folosinţă gratuită Fundaţiei “Pentru Voi” din str.Nicolae Filimon
Se propune spre analiză Comisiilor din cadrul Consiliului Local al Municipiului Timişoara, materialul întocmit de Direcţia Urbanism, Serviciul Banca de date Urbane în baza adresei nr.DP2009-4142/04.05.2010 depusă de Direcţia Patrimoniu- Serviciul Administrare Imobile şi adresa nr.DP2010-4142/28.04.2010 a “Fundaţiei Pentru Voi”.

În baza HCL nr.281/2005 s-a aprobat Planul Urbanistic Zonal “Parcelare şi dezmembrare strada Constantin Daniel” din Timişoara, pe parcela cu nr.topo 505/2/1/2, parcelă alipită cu terenul în discuţie cu nr.topo 505/2/2, stabilindu-se astfel limita fiecărei parcele aflate în discuţie. 

Astfel suprafaţa de 5755 mp a terenului înscris în CF nr.3098 Timişoara cu nr.topo 505/2/2, a fost diminuată cu 393 mp.După dezmembrarea acestui teren conform HCL nr.8/2006, au rezultat două parcele, una cu suprafaţa de 3000 mp ( cu nr.topo 505/2/2/b) şi una cu suprafaţa de 2755 mp ( cu topo 505/2/2/a), fără să se facă rectificarea suprafeţelor.

Terenul supus analizei în acest proiect de hotărâre, este  înscris în CF nr.407138 Timişoara(conversie din  CF nr.3098 Freidorf) cu nr.topo 505/2/2/a, în suprafaţă de 2755 mp , proprietatea Municipiului Timişoara-domeniul public.

În conformitate cu HCL nr.8/24.01.2006, s-a atribuit  în folosinţă gratuită pe o perioadă de 49 de ani suprafaţa de 3000 mp teren, din suprafaţa totală de 5755 mp,  Fundaţiei  “Pentru Voi”, teren înscris în CF nr.3098 Freidorf, cu nr.topo 505/2/2.Conform Art.2. al HCL 8/2006, s-a aprobat dezmembrarea unei suprafeţe de 3000 mp din totalul de 5755 mp înscris în CF nr.3098 Freidorf, prin grija Fundaţiei “ Pentru Voi”.La dosarul din arhiva primăriei, în documentaţia  care a stat la baza HCL 8/2006 nu se regăseşte nici un plan de dezmembrare.
Conform HCL nr.363/30.10.2007, s-a atribuit în folosinţă gratuită, pe o perioadă de 49 de ani, Fundaţiei “Pentru Voi” suprafaţa de 2755 mp, teren înscris în CF nr.3098 Freidorf, cu nr.topo 505/2/2/a ( teren care a rezultat în urma dezmembrării suprafeţei de 5755 mp -HCL nr.8/2006) conform propunerii de dezmembrare din proiectul întocmit de P.F.A. ing.Alina Corina Bala, avizat de OCPI Timiş,  plan care se regăseşte în dosarul aferent HCL 363/2007, din arhiva primăriei.
Suprafaţa de teren înscrisă în CF nr.407138(conversie din CF nr.3098 Freidorf) este de 2755 np iar suprafaţa măsurată şi transpusă pe planul întocmit de SC MONDOCAD SRL este de 2362 m. Serviciul Administrare Imobile cu adresa nr.DP2010-4142/04.05.2010  şi Fundaţia “Pentru Voi” cu adresa  din data de 28.04.2010 solicită rectificarea suprafeţei de teren de la 2755 mp la 2362 mp, deoarece datorită diferenţei dintre suprafaţa  înscrisă în cartea funciară şi cea reală din teren fundaţia mai sus amintită nu poate să-şi întabuleze construcţia edificată în baza Autorizaţiei de Construire nr.2970/2008.. 


Planul cu propunerea de rectificare a suprafeţei de teren de la 2755mp la 2362 mp este întocmit de SC MONDOCAD SRL şi face parte integrantă din hotărâre. 

